Трэцяе: падручнікі і праграмы. Гэта таксама катастрофа, таму што нават справа не ў якасьці падручнікаў, а ў тым, што праграмы катэгарычна не ўзгодненыя паміж сабой. Вельмі многія прадметы вельмі цесна зьвязаныя паміж сабой — фізыка з матэматыкай, хімія з біялёгіяй, расейская літаратура зь беларускай, яны павінны супадаць, не павінны супярэчыць адзін аднаму. Калі вы ўводзіце фізыку, значыць на гэты момант дзеці павінны валодаць матэматычным апаратам, каб гэта зразумець і вырашыць. Цяпер гэта, мякка кажучы, не заўсёды выконваецца. Падручнікі мяняюцца кожны года абсалютна гістэрычна. Трэба ўзяць паўзу гады на тры спакойна сесьці прадумаць праграмы ад першай да дзясятай клясы, прапісаць іх пасьлядоўна, спакойна, напісаць нармальныя падручнікі і выдаць іх. А не перавыдаваць штогод гэтую груду макулятуры, у якіх знаходзяць тоны памылак і на наступны год год іх ізноў перавыдаюць занава і ізноў з тонамі памылак.